CELEX: 62019TN0055
Language: sl
Date: 2019-01-30 00:00:00
Title: Zadeva T-55/19: Tožba, vložena 30. januarja 2019 – Cham Holding in Bena Properties/Svet

15.4.2019   
            
            
               SL
            
            
               Uradni list Evropske unije
            
            
               C 139/60
            
         
      Tožba, vložena 30. januarja 2019 – Cham Holding in Bena Properties/Svet
      (Zadeva T-55/19)
      (2019/C 139/62)
      Jezik postopka: francoščina
      
         Stranki
      
      
         Tožeči stranki: Cham Holding Co. SA (Damask, Sirija) in Bena Properties Co. SA (Damask) (zastopnik: E. Ruchat, odvetnik)
      
         Tožena stranka: Svet Evropske unije
      
         Predlogi
      
      Tožeči stranki Splošnemu sodišču predlagata, naj:
      
                  —
               
               
                  ugotovi, da je tožba tožečih strank dopustna in utemeljena;
               
            
                  —
               
               
                  zato Evropski uniji naloži povračilo celotne škode, ki je nastala tožečima strankama v znesku, ki ga Splošno sodišče pravično določi;
               
            
                  —
               
               
                  podredno, odredi imenovanje strokovnjaka za določitev celotnega obsega škode, ki je nastala tožečima strankama;
               
            
                  —
               
               
                  Svetu Evropske unije naloži plačilo stroškov postopka.
               
            
         Tožbeni razlogi in bistvene trditve
      
      V utemeljitev tožbe tožeči stranki navajata glavni in podredni razlog, ki se nanašata na škodo, ki jima je nastala, in za katero je odgovoren Svet Evropske unije.
      Glavni tožbeni razlog se nanaša na to, da so sporni omejevalni ukrepi, in sicer Sklep Sveta (SZVP) 2018/778 z dne 28. maja 2018 o spremembi Sklepa 2013/255/SZVP o omejevalnih ukrepih proti Siriji in njegovi nadaljnji izvedbeni akti nezakoniti. Prvič, kršili naj bi obveznost obrazložitve kot je določena v členu 296 PDEU in členu 41 Listine Evropske unije o temeljnih pravicah in, drugič, posegali naj bi v lastninsko pravico tožečih strank in pravico do spoštovanja njunega ugleda. Ta kršitev naj bi bila neposredni razlog za njuno veliko nepremoženjsko in premoženjsko škodo, ki obsega krnitev njunega ugleda na eni strani in odpoved pogodb, premoženjsko izgubo in izgubo prihodkov na drugi strani, v zvezi s čimer naj bi imeli pravico do povračila.
      Podredni tožbeni razlog se nanaša na obstoj ureditve objektivne odgovornosti Evropske unije.